*Obecné zastupiteľstvo obce Obid. na základe ust. § 3 ods. 8 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní ( živnostenský zákon )v znení neskorších predpisov v znení neskorších právnych predpisov (ďalej len „zákon č. 178/1998 Z. z.“) a v súlade s ust. § 4 ods. 3 písm. i) § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov vydáva toto*

**V Š E O B E C N E Z Á V Ä Z N É N A R I A D E N I E**

**číslo 4/2015**

**o trhovom poriadku na území obce Obid**

**Čl. 1**

**Určenie priestranstva trhoviska**

Tento trhový poriadok platí pre obecné trhoviská v priestore pred kultúrnym domom a v priestore pred predajňou Jednota a budovou pošty.

**Čl. 2**

**Označenie trhoviska údajmi o druhoch predávaných výrobkov a poskytovanie služieb**

1. Trhovisko je označené tabuľou pri vstupe, na informačnej tabuli je zverejnený tento trhový poriadok.

2. Na trhovisku je možné predávať potraviny a výrobky a vykonávať služby, ktoré sú uvedené vo VZN obce Obid č. 3/2015 o predaji výrobkov a poskytovaní služieb na trhových miestach na území obce Obid.

**Čl. 3**

**Podmienky za ktorých možno predaj výrobkov a poskytovanie služieb vykonávať**

1. Na trhovisku môžu na základe povolenia obce predávať výrobky a poskytovať služby

 a. fyzické a právnické osoby oprávnené na podnikanie podľa osobitných predpisov,

 b. fyzické osoby predávajúce rastlinné a živočíšne výrobky z vlastnej pestovateľskej

 alebo chovateľskej činnosti alebo lesné plodiny,

 c. občania predávajúci vlastné použité výrobky v primeranom množstve medzi sebou.

2. Predávajúci na trhovisku je povinný predložiť správcovi trhoviska a orgánom dozoru:

 a. doklad o oprávnení na podnikanie, povolenie na predaj výrobkov a poskytovanie

 služieb a preukaz totožnosti,

 b. povolenie na užívanie predajného zariadenia a doklad o zaplatení nájomného za

 predajné zariadenie alebo predajnú plochu,

 c. zdravotný preukaz a posudok príslušného orgánu na ochranu zdravia, ak to vyžaduje

 charakter predávaného tovaru a poskytovanie služieb

 e. pri predaji lesných plodín doklad o ich nadobudnutí podľa osobitných predpisov,

 f. autorizovanú inšpekčnú knihu.

3. Zeleninu a ovocie ošetrené chemickými prípravkami je možné predávať len po uplynutí ochrannej doby.

4. Predávajúci je povinný sledovať akosť dodávaných a predávaných výrobkov a požívatín a vylúčiť z predaja požívatiny podozrivého pôvodu, čiastočne porušené alebo zjavne znehodnotené. Nepredávať požívatiny, u ktorých sa nevykonala povinná kontrola po uplynutí spotrebnej lehoty.

5. Predaj rýb je možné len vo zvlášť vyhradenom priestranstve s povolením ŠPD.

6. Predávajúci je povinný používať ciachované váhy, miery a závažia, tovar je povinný na požiadanie zabaliť tak, aby ho bolo možné prenášať.

7. Lesné plody, poľnohospodárske výroby a ďalšie poľnohospodárske produkty musia byť očistené, zbavené hrubých nečistôt a zvädnutých listov.

8. Predávajúci je povinný udržiavať vyhradené miesto v čistom stave a po skončení predaja ho za sebou upratať.

9. Predávaný tovar musí byť zreteľne označené maloobchodnými cenami, ak je vystavený

rovnaký druh tovaru vo viacerých akostných triedach aj akostnou triedou.

10. Predávajúci je povinný viditeľne označiť na predajnom stole svoje meno a priezvisko,

bydlisko a cenu predávaného tovaru.

**Čl. 4**

**Údaje o trhových dňoch a predajnom čase**

Obec určuje trhové dni, predajný a prevádzkový čas na trhových miestach nasledovne:

v letnom období (od 1. 4. do 31. 10.): denne okrem nedele od 6.00 do 18.00 hod.

v zimnom období (od 1. 11. do 31. 3.): denne okrem nedele od 8.00 do 16.00 hod.

**Čl. 5**

**Pravidlá prenájmu prenosných predajných zariadení**

1. Predajné priestranstvá na trhovisku a na uloženie prevádzkarní podľa osobitných predpisov sa dávajú do prenájmu buď jednorazovo na konkrétny predaj alebo na dohodnuté obdobie, resp. časovú periodicitu, na základe uzatvorenej zmluvy.

2. Poplatok za predajné miesto alebo ambulantný predaj z pojazdných predajní je určený Všeobecne záväzným nariadením obce Obid o miestnych daniach na území obce Obid.

**Čl. 6**

**Pravidlá dodržiavania čistoty a hygieny počas predaja výrobkov a poskytovanie služieb a po skončení prevádzky**

1. Do priestorov trhoviska je zakázané vodiť psov.

3. Predávajúci je povinný počas predaja svoje stanovište udržiavať v čistote a v poriadku a po skončení predaja ho riadne upratať.

4. Tovar je povolené predávať len zo zariadení na to určených, členených podľa druhu a akosti.

5. Je zakázané dať spať do predaja výrobky reklamované, a vrátené kupujúcim, ukladať ich na zem a fajčiť pri predaji požívatín.

6. Predávajúci je povinný:

 a. sledovať akosť a záručnú lehotu predávaných produktov,

 b. výrobky po splatnosti záručnej lehoty stiahnuť z predaja,

 c. dodržať zásady osobnej hygieny.

**Čl. 7**

**Správcovstvo nad obecnými trhoviskami**

1. Správu nad obecnými trhoviskami vykonáva obecný úrad Obid.

2. Správca trhoviska zabezpečuje dodržanie tohto trhového poriadku a ostatných podmienok

 pri predaji výrobkov a poskytovaní služieb.

3. Kontroluje u predávajúceho:

 a. oprávnenie na podnikanie v danej oblasti podľa osobitných predpisov a povolenie na

 predaj výrobkov a poskytovanie služieb,

 b. doklad o nadobudnutí tovaru,

 c. používanie elektronickej registračnej pokladnice podľa osobitných predpisov,

 d. udržiavanie poriadku, hygieny a čistoty počas predaja výrobkov a poskytovanie

 služieb a po ich skončení,

 e. dodržiavanie tohto trhového poriadku,

 f. primeranosť predaja vlastných použitých textilných, odevných, športových a iných

 spotrebných výrobkov občanmi medzi sebou, - oprávnenie na podnikanie sa

 nevyžaduje ak ide o predaj vlastných použitých výrobkov občanmi medzi sebou v

 primeranom množstve.

**Čl. 8**

**Záverečné ustanovenia**

 Týmto trhovým poriadkom sú povinní riadiť sa všetci účastníci trhoviska, predávajúci aj kupujúci a osoby prítomné na trhovisku.

 Dozor nad dodržiavaním tohto trhového poriadku vykonáva obec prostredníctvom správcu trhoviska.

 Zmeny a doplnky tohto trhového poriadku schvaľuje Obecné zastupiteľstvo Obid.

Toto všeobecne záväzné nariadenie nadobúda účinnosť dňom 25. 09. 2015

V Obide, dňa 09. 09. 2015

 **Tibor N a g y**

 **starosta obce**

Pred schválením:

Vyvesené: 18. 08. 2015

Zvesené: 08. 09. 2015

Schválené uznesením OZ č. 44/2015

Po schválení:

Vyvesené: 10. 09. 2015

Zvesené: 25. 09. 2015

Účinnosť: 25. 09. 2015